62019CO0108_INF
A Bíróság (tizedik tanács) 2021. január 14‑i végzése –Krakvet
(C‑108/19. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – Közös hozzáadottértékadó‑rendszer (héa) – 2006/112/EK irányelv – 33. cikk – Az adóköteles ügyletek helyének meghatározása – Termékértékesítés fuvarozással – Az eladó által vagy megbízásából feladott vagy fuvarozott termékek értékesítése – Internetes oldalon keresztüli eladás – Árufuvarozási szerződés, amelyet a vevő a szállító által javasolt társasággal kötött meg”
Az adójogszabályok harmonizálása – Közös hozzáadottértékadó‑rendszer – Termékértékesítés – Az adóztatandó ügyletek teljesítési helye – Termékértékesítés fuvarozással – A megrendelő és a fuvarozó között létrejött fuvarozási szerződés – Eladó, aki ajánl egy fuvarozót, de a választást a vevőre bízza – Az eladó által vagy megbízásából történő fuvarozás vagy feladás – Fogalom – Az értékesítés lényeges szakaszaiban meghatározó szerepet játszó eladó által fuvarozott vagy feladott termékek – Bennfoglaltság
(2006/112 tanácsi irányelv, 33. cikk)
(lásd: 48. pont és rendelkező rész)
Rendelkező rész
A közös hozzadottértékadórendszerről szóló 2006. november 28‑i európai parlamenti és tanácsi irányelv 33. cikkét az egyik tagállamban letelepedett eladó által egy internetes oldalon keresztül egy másik tagállamban letelepedett vevő számára értékesített árukat illetően úgy kell értelmezni, hogy ha e termékek feladása érdekében e vevők az ezen az oldalon az ezen eladó által javasolt szállítási lehetőségek közül azt a vállalkozást választják, amelyet ezen oldal javasol, és amellyel egy olyan szerződést kötnek, amely eltér attól a szerződéstől, amely az említett termékek vásárlása tekintetében a szóban forgó eladóhoz köti őket, e termékeket úgy kell tekinteni, hogy azok az „eladó által vagy megbízásából” fuvarozott termékek e 33. cikk értelmében véve, amennyiben ugyanezen eladó szerepe elsődleges az ugyanezen termékek alapvető szállítási szakaszainak kezdeményezése és szervezése tekintetében, aminek vizsgálata a kérdést előterjesztő bíróság feladata az alapügy valamennyi releváns körülményének figyelembevételével.
(
1
)	HL C 172., 2019.5.20.